Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10035

b) Amennyiben szükséges bármilyen útvonalon, ahol az útvonallal vagy fel- és leszállásra használni kívánt repülőterekkel kapcsolatos eljárások speciális tudás vagy képességek alkalmazását követelik meg. 9.4.3.6 Amennyiben több mint 12 hónap telt el azóta, hogy a repülőgépvezető nem repült az útvonal közvetlen közelében és hasonló adottságú terep felett az ilyen kijelölt körzet, útvonal vagy repülőtér hatarárain belül, és nem gyakorolta a vonatkozó eljárásokat az adott célra alkalmas gyakorló berendezéseken, akkor az adott körzeten belül, vagy útvonalon légijármű parancsnokként történő foglalkoztatása előtt az adott repülőgépvezetőnek meg kell erősítenie a jogosítását a 9.4.3.2 és 9.4.3.3 pontok előírásai alapján. 9.4.4 A repülőgépvezető szakmai jártasságának ellenőrzése 9.4.4.1 A járató biztosítsa a repülőgépvezető repüléstechnikai felkészültségének és a vészhelyzeti eljárások megfelelő végrehajtásának ellenőrzését oly módon, amelyből egyértelműen kiderül a repülőgépvezető szakmai jártassága minden egyes repülőgép típuson vagy egy repülőgép típus változatain. Amennyiben az üzemeltetés műszerrepülési szabályok között is végrehajtható, a járató biztosítsa, hogy a repülőgépvezető az ilyen szabályok alapján történő megfelelő tevékenységét, szakmai jártasságát a járató ellenőrző repülőgépvezetője vagy a járató államának képviselője előtt bizonyítsa. Az ilyen ellenőrzéseket egy éven belül két alkalommal végezzék el, azonban négy egymást követő hónapon belül kétszer végrehajtott hasonló jellegű ellenőrzés a fenti követelményt önmagában nem elégíti ki.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes